stanford-oval/wikipedia huggingface dataset:
מיכאל משלר
ספריו ומאמריו

מיכאל משלר פרסם מאות מאמרים בחקר המתמטיקה, וכן מספר ספרים. שניים מספריו יצאו לאור לאחר מותו. בעברית יצאו לאור שני ספרים שכתב על תורת המשחקים, ומספר רב של ספרים ללימוד מתמטיקה לתלמידי כיתות ז'-ט'.
מספריו:
אלגברה לשנת הלימודים השביעית
אלגברה לשנת הלימודים השמינית
אלגברה לשנת הלימודים התשיעית
מתמטיקה לחטיבה העליונה: טופולוגיה
פרקים בתורת המשחקים, יחד עם עין-יה גורה
תורת המשחקים, יחד עם שמואל זמיר ואילון סולן, הוצאת מאגנס, 2008
מאמריו העיקריים:
"The Bargaining Set for Cooperative Games", with R.J. Aumann, 1964, in Advances in Game Theory
"The Core of a Cooperative Game", with M. Davis, 1965, Naval Research Logistics Quarterly
"Game-Theoretic Aspects of Gradual Disarmament", with R.J. Aumann, 1966, Mathematica
"Some Thoughts on the Minimax Principle" with R.J. Aumann, 1972, Management Science
"An Advantage of the Bargaining Set over the Core", 1976, JET
"Geometric Properties of the Kernel, Nucleolus and Related Solution Concepts", with B. Peleg and L.S. Shapley, 1979, Mathematics of Operations Research
"Superadditive Solution for the Nash bargaining Game", with M. Perles, 1981, IJGT
"Game Theoretic Analysis of a Bankruptcy Problem from the Talmud", with R.J. Aumann, 1985, JET
"The Consistent Shapley Value for Hyperplane Games", with G. Owen, 1989, IJGT
"The Consistent Shapley Value for Games without Side Payments", with G. Owen, 1992, in Selten, editor, Rational Interaction
"The Bargaining Set, Kernel and Nucleolus", 1992, in Aumann and Hart, editors, Handbook of Game Theory
Repeated Games with Incomplete Information, MIT Press, Cambridge, 1995, with R.J. Aumann
Insights into Game Theory: An Alternative Mathematical Experience, Cambridge University Press, forthcoming, with Ein-Ya Gura
הערות שוליים

↑  ההספד של אהוד דה שליט
↑  המאמר "The Bargaining Set for Cooperative Games" (בשפה האנגלית)
↑  The Michael B. Maschler Prize
↑  ההספד של חנה פרל, בתו של שמשון עמיצור (הקישור אינו פעיל, 13 במאי 2018)
↑  רשימה מלאה של המאמרים שמיכאל משלר פרסם נמצאת בקובץ הספדים של עמיתיו באוניברסיטה העברית (בשפה האנגלית): Michael Maschler: In Memoriam
| --- | --- |
בקרת זהויות :  NLI: 987007299468705171  BIBSYS: 90841080  BnF: cb12497156k (data)  CANTIC: a1176045x  dblp: 23/11122  GND: 119158108  ISNI: 0000 0001 0927 7506  LCCN: n93118960  MGP: 88214  NKC: vut2010439808  NTA: 097002429  SUDOC: 034187723  VIAF: 97250537   WorldCat (עם VIAF): 97250537
ממד (פיזיקה)

בפיזיקה, ממד של מערכת משקף דרגת חופש של תנועה במרחב. מספר הממדים של מרחב הוא מספר הקואורדינטות המינימלי שצריך כדי לתאר אותו, ומספר הכיוונים הבלתי-תלויים בהם אפשר לנוע (למשל, כיוונים ניצבים הם לרוב בלתי תלויים).
העולם כפי שאנו מכירים אותו הוא בעל שלושה ממדים מרחביים. לקו ישר יש ממד אחד כיוון שיש לו רק דרגת חופש אחת. למישור יש שני ממדים.
לפי תורת היחסות, ליקום ארבעה ממדים: שלושת הממדים המוכרים (אורך, רוחב ועומק), וממד הזמן. לארבעת הממדים הללו ניתן השם "מרחב-זמן". את הנקודות במרחב-זמן, הנקראות "מאורעות", אפשר לתאר כרביעייה סדורה, ולה הקואורדינטות (t, x, y, z).
תאוריות נוספות

ישנן תאוריות נוספות, שאינן נתמכות בניסויים, שגורסות שביקום שלנו ישנם יותר מארבעה ממדים. בניסוחים המוקדמים של תורת המיתרים גרסו שהיקום מורכב מ-10 ממדים. מאוחר יותר, לאחר ששופרו המשוואות, הגיעו למסקנה שהיקום מורכב מ-11 ממדים – מתוכם 10 ממדים הם מרחביים, וממד זמן אחד, ואולם ישנן תורות אחרות שלפיהן מספרים אחרים של ממדים. לפי תורות אלו הממדים הנוספים (נוסף על ארבעת הממדים המוכרים) הם, ככל הנראה, קומפקטיים ומזעריים, ולכן איננו מבחינים בהם ביום יום. לפי פיתוחים בתורת העל-מיתר ותורת M הדרך היחידה שלנו לחזות בממדים הנוספים היא באמצעות כוח הכובד. זאת מכיוון שהגרביטון, החלקיק הנשא של הכבידה, הוא היחיד המסוגל "לגלוש" לממדים הנוספים, בעוד החלקיקים הנשאים של שאר הכוחות, או חלקיקי החומר אינם מסוגלים לעשות זאת, והם "כבולים" לארבעת ממדי המרחב בו אנו קיימים. ישנן תקוות שניתן יהיה לחזות בממדים הנוספים, ואולם עד כה עדיין לא נמצאו עדויות נסיוניות לקיומם של ממדים נוספים.
מודל שהציעו נימה ארקני-חאמד, סאבאס דימופולוס וגאורגי (גיה) דבלי מתאר אפשרות לבנות את חוקי הפיזיקה בעולם עם חמישה ממדים שבהם הממד החמישי אינו ממוזער, אך מתנהג באופן שונה משאר הממדים, ובו רק חלקיקים מסוימים יכולים לנוע. גם מודל זה זכה למחקרים תאורטיים רבים אך לא אושש בניסויים עד כה.
ראו גם

ממד (מתמטיקה)
ממד (אלגברה)
הערות שוליים

| --- | --- |
בקרת זהויות :  GND: 4149934-7 
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
מקהלות עם

מַקְהֵלוֹת עַם הוא פיוט אשר חובר על ידי הרב מרדכי עבאדי,  מגדולי רבני יהדות חלב.
את הפיוט מקהלות עם נהוג לשיר במסורת יהדות חלב. נוהגים לפצוח ברינה, בריקוד ובשירה עם הפיוט מקהלות עם כאשר החתן עולה לתורה. השירה נועדה לשמח את החתן ולעודד אותו בבניית בית, משפחה ונחלה. נוהגים לשיר פיוט זה בשבת חתן ואף בסעודת ליל שבת כפזמונים לכבוד השבת משום השמחה המרובה בשירת פיוט זה.
הפיוט

מַקְהֵלוֹת עַם בָּרְכוּ אֵל	 	הָרִימוּ קוֹל כֹּחַ וָאֵל

 

יָגֵל יַעֲקֹב יִשְׂמַח יִשְׂרָאֵל	 	בְּיוֹם שִׂמְחַתְכֶם שִׁיר מַהֲלַל אֵל



הַלְלוּהוּ גַּדְּלוּהוּ	 	כִּי בָרוּךְ הוּא נֶאֱמָן

לִכְבוֹד הֶחָתָן בָּחוּר מֵעַם	 	יַעֲקֹב אִישׁ תָּם



רוֹמְמוּ אֵל מֵאִיר אוֹרָה	 	גָּבַר חַסְדּוֹ אֲשֶׁר בָּרָא

חָתָן וְכַלָּה הִיא לוֹ לְעֶזְרָה	 	יָשִׁיר יִשְׂרָאֵל אָז אֶת הַשִּׁירָה



דִּרְשׁוּ אֵל חַי לְעוֹלָמִים	 	הַלְּלוּהוּ בַמְּרוֹמִים

יוֹסֵף עֲלֵיכֶם אֶלֶף פְּעָמִים	 	עֹשֶׁר וְכָבוֹד וְאֹרֶךְ יָמִים



כִּימֵי צֵאתְכֶם מִמִּצְרַיִם	 	בְּעֹז בַּעֲדִי עֲדָיִים

כֵּן בְּעַיִן תִּרְאוּ פִּי שְׁנַיִם	 	כֵּן בִּירוּשָׁלַיִם כֻּלְּכֶם חַיִּים
מיכה נוימן

| --- | --- |

 לידה:  1932 (בן 92 בערך) ברלין, רפובליקת ויימאר
 לאום:  ישראלי
 לימודי רפואה:  האוניברסיטה העברית בירושלים
 התמחות:  פסיכיאטריה
 תואר:  פרופסור
 תפקידים:  מנהל מרכז לבריאות הנפש שלוותה, 1986–1997  פרופסור חבר קליני, אוניברסיטת תל אביב
מיכה נוימן (נולד בשנת 1932) הוא פסיכיאטר ישראלי, פרופסור חבר בדימוס באוניברסיטת תל אביב ומנהל המרכז לבריאות הנפש שלוותה בשנים 1986–1997.
ביוגרפיה

מיכה נוימן נולד בשנת 1932 בברלין בירת גרמניה, בנם של אריך נוימן, פסיכולוג אנליטי, ויוליה נוימן, פסיכולוגית בעלת מומחיות בכירולוגיה. בשנת 1934, בעקבות עליית הנאצים לשלטון, עלתה המשפחה לארץ ישראל והשתקעה בתל אביב.
למד באוניברסיטת ציריך ובבית הספר לרפואה באוניברסיטה העברית בירושלים וסיים לימודיו בשנת 1960. התמחה בפסיכיאטריה ולאחר מכן בפסיכואנליזה במכון הפסיכואנליטי בירושלים.
משנת 1986 ניהל את המרכז לבריאות הנפש שלוותה עד לפרישתו בשנת 1997.
בד בבד התמנה לפרופסור חבר קליני בבית הספר לרפואה של אוניברסיטת תל אביב והתחיל את כהונתו כיו"ר איגוד הפסיכיאטריה בישראל. בשנת 2000 הוענקה לו חברות כבוד באיגוד.
עיסוקו > טיפול בתגובות קרב

נוימן היה ממעצבי מדיניות צה"ל בתחום הטיפול הנפשי בחיילים נפגעי תגובות קרב. כחלק ממדיניות זו הוחלט על הפנית נפגעי תגובות הקרב למַלתָּ"ק (מרכז לטיפול בתגובות קרב), שמטרתו החזרה מהירה לשירות מלא ביחידת האם. הטיפול במלת"ק מפחית את הסיכון לאשפוז בבית חולים פסיכיאטרי בעקבות תגובת קרב ומקטין את הסכנה להפיכת ההפרעה לכרונית.
עיסוקו > טיפול בדור שני לניצולי השואה

נוימן הרבה לעסוק בטיפול בילדי הדור השני לשואה. בעבודתו מצא כי הם גדלים פעמים רבות כ-"Parental Children", שצריכים לתמוך בהוריהם ולמלא את כל ציפיותיהם. הטיפול נעשה במסגרת פרטנית ומשפחתית כאחד ומטרתו לאפשר למטופל חיים עצמאיים ונפרדים מהוריו.
עיסוקו > ניהול שלוותה

בשנות עבודתו כמנהל רפואי פיתח עבודה קהילתית נרחבת על ידי מתן ייעוץ במחלקות בית החולים האזורי "מאיר" וכן ייעוץ פסיכיאטרי קבוע לרופאי המשפחה של האזור.
בניהולו החל המרכז הרפואי לשמש כמרכז לימודי של אוניברסיטת תל אביב כחלק מההכשרה הבסיסית בלימודי הרפואה.
בנוסף נפתחו מרפאות יום לטיפול אינטנסיבי ויחידות השהייה בחדרי מיון, לטיפול קצר מועד ללא אשפוז במחלקה פסיכיאטרית.
עיסוקו > יחסי פרויד–יונג–נוימן

נוימן חקר את היחסים בין פרויד ליונג, ובין יונג לאריך נוימן כיחסי אב-בן.
מההתכתבויות בין יונג לנוימן ניתן ללמוד על היחס שהעניק יונג לתלמידו, נוימן, לעומת היחסים בין פרויד ליונג.
בעוד שהיחסים בין פרויד ליונג אופיינו במתיחות קבועה ובביטול של פרויד את רעיונותיו של יונג, היחסים של יונג כלפי נוימן היו של אהדה ותמיכה.
עם זאת, אריך נוימן לא חסך את ביקורתו מיונג, כשהאחרון הביע בשנות השלושים תמיכה מסויגת בתנועה הנאצית ובמדיניותה האנטישמית.
לקריאה נוספת

אבנר אליצור, שמואל טיאנו, חנן מוניץ, מיכה נוימן, פרקים נבחרים בפסיכיאטריה, דיונון הוצאה לאור, 2010. גרסה מקוונת של הספר (לבעלי הרשאה), באתר "כותר"
הערות שוליים

↑  "טיפול קדמוני ייחודי בתגובות-קרב", חוברת רופא המשפחה, ט"ז,2 (אוקטובר 1988).
↑  The relationship between C.G Jung and Erich Neumann based on their correspondence, Micha Neumann, 2015
↑  Analytical Psychology in Exile: The Correspondence of C. G. Jung & Erich Neumann
| --- | --- |
בקרת זהויות :  NLI: 987007365727505171  VIAF: 14151170939439090435   WorldCat (עם VIAF): 14151170939439090435
מקהלות

ערך זה עוסק בתחנה בנדודי בני ישראל במדבר. אם התכוונתם לקבוצה של זמרים, ראו .
מפה של נדודי בני ישראל משנת 1641
מַקְהֵלֹת הוא אתר מקראי מתחנות נדודי בני ישראל במדבר. שמו מופיע בספר במדבר, פרק ל"ג, פסוקים כ"ה–כ"ו ”וַיִּסְעוּ מֵחֲרָדָה וַיַּחֲנוּ בְּמַקְהֵלֹת: וַיִּסְעוּ מִמַּקְהֵלֹת וַיַּחֲנוּ בְּתָחַת:”
בני ישראל הגיעו אל מקהלות מחרדה, לאחר מכן המשיכו במסעם וחנו בתחת.
יש הטוענים[דרושה הבהרה] כי מקהלות היא קהלתה, אחת התחנות הקודמות של בני ישראל במסע, המוזכרת מעט קודם לכן – בספר במדבר, פרק ל"ג, פסוק כ"ב. בתרגום השבעים ובתרגום המיוחס ליונתן נקראת גם קהלתה "מקהלת".
הערות שוליים

↑  צבי קארל, תרגום השבעים לתורה, ירושלים, קרית ספר, 1979, עמ' 192.
| 0 | 1 | 2 |
| --- | --- | --- |
| קודמת: חרדה | נדודי בני ישראל במדבר | הבאה: תחת |
מיליה פלזנשטיין

| --- | --- |

ירחמיאל (מיליה) פלזנשטיין, גיבור ברית המועצות הראשון שעלה לישראל
 לידה:  18 באוגוסט 1923 ברית המועצות - חרקוב
 פטירה:  14 באוקטובר 2006 (בגיל 83) לוד, ישראל 
 כינוי:  "מיליה"
 השתייכות:  הצבא האדום הצבא האדום, רגימנט חי"ר 1339 בדיוויזיה 318, הארמייה ה-18 של צפון הקווקז
 תקופת הפעילות:  1942 – מרץ 1945 (כ־3 שנים)
 דרגה:  סגן משנה
 תפקידים בשירות
 מפקד פלוגה
 פעולות ומבצעים
 מלחמת העולם השנייה - קרב קרץ', הקרב על קווקז
 עיטורים
 גיבור ברית המועצות מס' 2190, אות מסדר לנין מס' 13219
 תפקידים אזרחיים
 מהנדס טקסטיל
 
ירחמיאל פלזנשטיין
ירחמיאל פלזנשטיין (ברוסית:  Миля (Рахмиел) Лазаревич Фельзенштейн, מיליה (רחמיאל) לזרביץ' פלזנשטיין,‏ 23 באוגוסט 1923 - 14 באוקטובר 2006) היה מפקד פלוגה יהודי-סובייטי, גיבור ברית המועצות, הראשון שעלה לישראל תוך מאבק בשלטונות ברית המועצות בשנות השבעים של המאה העשרים.
קורות חיים

נולד ב-1923 (במסמכים סובייטיים רשמיים מופיעה השנה השגויה 1924) בחרקוב, אוקראינה למשפחה של חסידי חב"ד וזכה לחינוך כללי ולחינוך יהודי בסתר. ב-1941 גויס עם כל הנערים בני גילו לעבוד בחפירות, ולאחר מכן נשלח להכשרה בבית הספר לקציני תותחנים בטרמז, בגבול אוזבקיסטן-טג'יקיסטן. משפחתו פונתה לסמרקנד עם רוב אזרחי חרקוב.
החזית המזרחית במלחמת העולם השנייה

בסוף 1942 נלחם לראשונה בחזית קובאן. באביב 1943 לחם בחזית אוקראינה בקרבות קשים בדרגת סג"ם בפיקוד על המחלקה המסייעת שהייתה חמושה במקלעים. בקיץ 1943 נלחם בקרבות קרסנודאר. יחידתו השתתפה בנחיתת סער ביחד עם גדוד נחתים וגדוד נ.ק.ו.ד. באזור נובורוסיסק. ב-1 בנובמבר 1943 נשלח עם יחידתו למשימת כיבוש חצי האי אלטיגיין בקרץ' שנחשבה לפעולה חסרת סיכוי. היחידות שטו בלילה הסוער באסדות נגררות לרוחב מיצר קרץ' בן 35 הקילומטרים. הכוח התגלה והופגז קשות על ידי כלי שיט גרמניים וכן מכיוון החוף, גם מזג האוויר הסוער הביא לטביעת מספר סירות על אנשיהן. פלזנשטיין פרץ עם מחלקתו מהמים הרדודים אל החוף המבוצר בהסתערות רימונים ומקלעים והצליח לכבוש חלק של כק"מ מהחוף ולהחזיק בו מעמד במשך שבוע כנגד 12 מתקפות נגד מאסיביות ללא תגבורת וללא אספקה, כאשר הוא אישית הרג למעלה מחמישים חיילים נאצים והיווה דמות מופת פיקודית לחייליו.
בפעולה זו פלזנשטיין נפצע קשות מקליע שפילח את לסתו ולשונו בעת שהשליך רימון נגד טנקים. הוא נחשב כמת אך בהתעקשות של ידידו קייסין קולייב פונה לתחנת איסוף פצועים ושם נתברר כי הוא חי אך במצב קשה. הוא הועבר לבית חולים צבאי בסוצ'י שבו שהה ארבעה חודשים. במהלך הקרב אבדו מסמכיו וקולייב זיהה אותו בכינוי "מיליה", שנרשם בתיעוד הרפואי וכך הפך לשמו הרשמי. הוא שלח מכתב מבית החולים לאביו שהוא פצוע אך במקביל קיבל אביו מכתב מהצבא שבנו נהרג. אחר כך הסתבר כי משנודע לפקיד האחראי שהכדור פילח את הראש, הוא הפעיל את שיקול דעתו והחליט כי החייל לא יחיה ולכן הודיע לאביו על מותו.
פלזנשטיין שב ליחידתו וגילה שנותרו מהרכבה המקורי רק שני חיילים חיים. הוא הועלה לדרגת סגן ומונה למפקד פלוגה, נשלח לסבסטופול ובקרבות שם באביב 1944 נורה שוב בידו וברגלו ופונה לבית חולים בקיסלובודסק שם אושפז למעלה משנה בניסיון להשיב לו יכולת הליכה. במרץ 1945 שוחרר משירות צבאי עקב נכות.
בהוראת הפרסידיום של ברית המועצות מיום 17 בנובמבר 1943, בעבור פיקוד למופת וגילוי גבורה כנגד הפולש הנאצי הוענקה לפלזנשטיין מדליית הזהב של גיבור ברית המועצות ועיטור לנין.
מאבקו לעלייה לישראל ושלילת העיטור

לאחר המלחמה שב ב-1946 לחרקוב, סיים לימודים במכללה תעשייתית ועבד כמנהל מחלקה במפעל טקסטיל. בסתר שמר על מצוות היהדות כל העת, אף על פי שבאופן פורמלי היה חבר המפלגה הקומוניסטית של ברית המועצות.
בתחילת 1974 הגיש בקשה להגירה לישראל לאיחוד משפחות עם אביו הקשיש שעלה שנתיים קודם לכן. היה זה המקרה הראשון של גיבור ברית המועצות המבקש להגר ממנה לישראל, ואירוע זה גרם מבוכה בינלאומית לא מבוטלת לברית המועצות. הוא זומן למספר שיחות הבהרה בקייב והופעלו עליו לחצים ניכרים לחזור בו מבקשתו. בהתערבות גורמים בינלאומיים ובהפגנות מתמידות של בני משפחתו ומכריו הוא קיבל את האשרה לעלייה לישראל בדצמבר 1974, אך ב-29 באפריל 1974 נדרש ממנו להפקיד את העיטור במשרד ההגנה בקייב כתנאי לקבלת האשרה.
פלזנשטיין התיישב בעיר לוד, ועבד במפעל "ליר" ובתע"ש.
הוא נמנה עם מדליקי המשואות ביום העצמאות הל"ה למדינת ישראל, וביום הזיכרון לשואה ולגבורה התשס"ה.
עם חידוש היחסים הדיפלומטיים בין ישראל ומדינות חבר העמים ב-1992, הושב לו העיטור בטקס רשמי בשגרירות רוסיה בתל אביב על ידי השגריר אלכסנדר בובין. בשנת 2005 הוזמן לפגוש את ולדימיר פוטין בעת ביקורו בישראל.
הוא נפטר בשמחת תורה, 14 באוקטובר 2006.
ראו גם

קייסין קולייב
קרב קרץ'
לקריאה נוספת

Zvi Y. Gitelman, A Century of Ambivalence: The Jews of Russia and the Soviet Union, 1881 to the Present, Indiana University Press, 2001
הערות שוליים

↑  Боевые действия стрелковой дивизии: Сборник тактических примеров из Великой Отечественной войны (תמרונים מבצעיים של דיוויזיית חי"ר במלחמת העולם השנייה) (ברוסית)
↑   יום העצמאות | 1983, באתר כאן ארכיון, 17 באפריל 1983
ירחמיאל פלזנשטיין, 2004
מוכת ירח

| --- | --- |

כרזת הסרט
 בימוי:  נורמן ג'ואיסון 
 הופק בידי:  נורמן ג'ואיסון פטריק פאלמר
 תסריט:  ג'ון פטריק שאנלי 
 עריכה:  לאו לומברדו 
 שחקנים ראשיים:  שר ניקולס קייג' אולימפיה דוקאקיס וינסנט גרדניה דני איילו
 מוזיקה:  דיק היימן 
 צילום:  דייוויד ווטקינס
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  18 בדצמבר 1987
 משך הקרנה:  102 דק' 
 שפת הסרט:  אנגלית 
 סוגה:  קומדיה רומנטית 
 תקציב:  15 מיליון דולר
 הכנסות:  80,640,528 דולר
 הכנסות באתר מוג'ו:   moonstruck
 פרסים:  פרס אוסקר לשחקנית המשנה הטובה ביותר (אולימפיה דוקאקיס)  פרס אוסקר לשחקנית הטובה ביותר (שר)  פרס אוסקר לתסריט המקורי הטוב ביותר (ג'ון פטריק שאנלי) 
 דף הסרט ב־IMDb
 
מוכת ירח (באנגלית: Moonstruck) הוא סרט קולנוע מסוגת קומדיה רומנטית בבימויו של נורמן ג'ואיסון משנת 1987. בסרט שיחקו שר, ניקולס קייג', אולימפיה דוקאקיס, וינסנט גרדניה ודני איילו.
הסרט יצא לאקרנים ב-16 בדצמבר 1987 בניו יורק בלבד, וב-18 בדצמבר באותה שנה ברחבי העולם. הסרט זכה לביקורות מהללות והכנסות של כ-91,640,528 דולר בצפון אמריקה מה שהפך אותו לסרט החמישי הרווחי ביותר לאותה שנה.
הסרט היה מועמד לשישה פרסי אוסקר, והוא זכה בשלוש קטגוריות: השחקנית הטובה ביותר, שחקנית המשנה הטובה ביותר והתסריט המקורי הטוב ביותר.
עלילה

הסרט מגולל את סיפורה של לורטה קאסטוריני הגרה עם הוריה, קוזמו ורוז. לורטה התאלמנה מבעלה, אך היא יוצאת עם ג'וני קאמררי המציע לה נישואים לפני שהוא נוסע לבקר את אימו הגוססת בסיציליה. ג'וני מבקש מלורטה להזמין לחתונה את אחיו, רוני, על אף שישנו סכסוך ביניהם.
צוות שחקנים

שר - לורטה קאסטוריני
ניקולס קייג' - רוני קאמררי
אולימפיה דוקאקיס - רוז קאסטוריני
וינסנט גרדניה - קוזמו קאסטוריני
דני איילו - ג'וני קאמררי
ג'ולי בובאסו - ריטה קאפומג'י
לואיס גאס - ריימונד קאפומג'י
ג'וני מהוני - פרי
פוידור צ'אליפין ג'וניור - סבה של לורטה
אניטה גילייט - מונה
ביקורות

הסרט זכה להצלחה כלכלית וביקורות אוהדות עם הסכמה גורפת לגבי הופעתם של השחקנים הראשיים. הסרט זכה לציון  93% על פי האתר "Rotten Tomatoes". המגזין "טיים" הילל את תסריטו של ג'ון פטריק שאנלי ואת הופעתה של שר. מבקר הקולנוע רוג'ר איברט החשיב את הסרט לאחד הטובים ביותר בכל הזמנים.
בשבוע הראשון לצאת הסרט הוא נכנס למקום השלישי ברשימת שוברי הקופות. הסרט שהה במשך 20 שבועות לא רצופים בעשרת הראשונים עם הכנסה כוללת של 80,640,528 דולר לעומת תקציב של 15 מיליון דולר.
פרסים ומועמדויות

| קטגוריה | תוצאה | מועמד/זוכה |
| --- | --- | --- |
| פרס אוסקר לסרט הטוב ביותר | מועמדות | נורמן ג'ואיסון ופטריק פאלמר   זוכה: הקיסר האחרון |
| פרס אוסקר לבמאי הטוב ביותר | מועמדות | נורמן ג'ואיסון זוכה: ברנרדו ברטולוצ'י - הקיסר האחרון |
| פרס אוסקר לשחקנית הטובה ביותר | זכייה | שר |
| פרס אוסקר לתסריט המקורי הטוב ביותר | זכייה | ג'ון פטריק שאנלי |
| פרס אוסקר לשחקנית המשנה הטובה ביותר | זכייה | אולימפיה דוקאקיס |
| פרס אוסקר לשחקן המשנה הטוב ביותר | מועמדות | וינסנט גרדניה   זוכה: שון קונרי – הבלתי משוחדים |
| פרס דוב הזהב לבמאי הטוב ביותר | זכייה | נורמן ג'ואיסון |
| פרס גלובוס הזהב לסרט הטוב ביותר - קומדיה או מוזיקלי | מועמדות | נורמן ג'ואיסון ופטריק פאלמר זוכה: תקווה ותהילה |
| פרס גלובוס הזהב לתסריט הטוב ביותר | מועמדות | ג'ון פטריק שאנלי  זוכה: מארק פפלו וברנרדו ברטולוצ'י - הקיסר האחרון |
| פרס גלובוס הזהב לשחקנית הטובה ביותר - סרט קומדיה או מוזיקלי | זכייה | שר |
| פרס גלובוס הזהב לשחקן הטוב ביותר - סרט קומדיה או מוזיקלי | מועמדות | ניקולס קייג'  זוכה: רובין ויליאמס - בוקר טוב, וייטנאם |
| פרס גלובוס הזהב לשחקנית המשנה הטובה ביותר - סרט קולנוע | זכייה | אולימפיה דוקאקיס |
| פרס באפט"א לשחקנית הטובה ביותר | מועמדות | שר זוכה: מגי סמית' - תשוקתה הבודדת של ג'ודית הרן |
| פרס באפט"א לשחקנית המשנה הטובה ביותר | מועמדות | אולימפיה דוקאקיס זוכה: ג'ודי דנץ' - קומץ עפר |
| פרס באפט"א לתסריט המקורי הטוב ביותר | מועמדות | ג'ון פטריק שאנלי   זוכה: שוואן סלובו - עולם נפרד |
| פרס באפט"א לפסקול הטוב ביותר | מועמדות | דיק היימן   זוכה: ג'ון ויליאמס - אימפריית השמש |
פרסים ומועמדויות > מכון הסרטים האמריקאי

מכון הסרטים האמריקאי דירג את הסרט ברשימותיו: מקום 41 ברשימת "מאה סרטים... מאה קומדיות", מקום 17 ברשימת "מאה שנים... מאה תשוקות", מקום 96 עם הציטוט "Snap out of it!" ברשימת "מאה שנים... מאה ציטוטים" ומקום שמיני ברשימת "מאה שנים... עשרת הגדולים" בקטגוריית הקומדיות הרומנטיות. בנוסף, ערוץ הטלוויזיה "Bravo" דירג את הסרט במקום ה-72 ברשימת הסרטים המצחיקים ביותר בכל הזמנים.
הערות שוליים

1 2  תמר גלבץ, קולנוע - יא ירח, מה עשית - "מוכת ירח״ (1987), במאי: נורמן ג'ואיסון. שחקנים: שר, ניקולאס קייגי, כל העיר, 25 במרץ 1988
| --- | --- |
בקרת זהויות :  PLWABN: 9811791359405606  BIBSYS: 11026190  BnF: cb14293586k (data)  GND: 7629891-7  LCCN: n88672917  VIAF: 202979855   WorldCat (עם VIAF): 202979855
מפרש קדמה

הסקונר "אלבנוס" מניף ארבעה מפרשי קדמה על סמוכות התורן הקדמי.
מִפְרָשׂ קַדְמָה (באנגלית: headsail) הוא כל מפרש המונף בספינת מפרשים מלפנים לתורן הקדמי. מפרשי הקדמה הנפוצים ביותר הם מִפְרְשֵׂי-סְמוֹכוֹת או תוֹסָפִים (staysails) המונפים על הסמוכות הקדמיים המייצבים את התורן, עימם נמנים מפרשי חלוץ (jibs) ומפרש גֶּנוּאָה. קיימים מפרשי קדמה שאינם מונפים על סמוכות התורן, כמו סְפִּינֵקֶר (spinnaker).
מפרשי קדמה מסוימים אפשר להניף רק במצבים ספציפיים של הספינה ביחס לרוח (points of sailing), כמו למשל ספינקר, המונף רק ברוח מלאה, כשהספינה מפליגה עם הרוח.
מייקל קלים

מייקל ג'ורג' קלים, מדליה (OAM) (באנגלית: Michael George Klim, OAM; נולד ב-13 באוגוסט 1977) הוא שחיין אוסטרלי, יליד פולין בעבר. הוא אלוף אולימפי בעל 6 מדליות אולימפיות מהן 2 זהב, אלוף עולם בעל 11 מדליות עולמיות מהן 7 זהב ושיאן עולם במשחה היוקרתי ל-100 מטר חופשי ובמשחה ל-100 מטר פרפר. הוא השחיין הראשון בהיסטוריה ששחה 100 מטר פרפר מתחת ל-52 שניות.
ביוגרפיה

מייקל קלים נולד בגדניה, פולין. הוא למד בתיכון האוניברסיטאי שבפארקוויל, פרבר של מלבורן, אחר כך למד בקולג' ווזלי שבמלבורן.
באולימפיאדת אטלנטה (1996) זכה קלים במדליית ארד במשחה שליחים 4x100 מטר מעורב בתוצאה של 3:39.56 דקות, אחרי ארצות הברית שקבעה שיא עולם חדש (3:34.84 דקות) ורוסיה (3:37.55 דקות). נוסף לכך, הוא סיים במקום רביעי במשחה שליחים 4x200 מטר חופשי בתוצאה של 7:18.47 דקות, ראשונים היו האמריקאים (7:14.84 דקות), במקום שישי במשחה ל-100 מטר פרפר בתוצאה של 53.30 שניות, ראשון היה דניס פנקראטוב מרוסיה שקבע שיא עולם חדש (52.27 שניות), מקום שישי במשחה שליחים 4x100 מטר חופשי בתוצאה של 3:20.13 דקות, הרביעייה מארצות הברית ניצחה בשיא אולימפי חדש (3:15.41 דקות) ובמקום עשירי במשחה ל-200 מטר חופשי בתוצאה של 1:49.50 דקות.
ביוגרפיה > שיאן עולם

ב-9 באוקטובר 1997 בתחרות שחייה שנערכה בבריזביין, אוסטרליה קבע קלים במשחה ל-100 מטר פרפר שיא עולם חדש של 52.15 שניות.
ביוגרפיה > אלוף עולם

באליפות העולם בשחייה שנערכה בפרת', אוסטרליה בינואר 1998 היה קלים השחיין המצטיין בתחרות עם 7 מדליות, מהן 4 זהב, 2 כסף ו-1 ארד. מדליות זהב במשחה ל-100 מטר פרפר בשיא תחרות חדש של 52.25 שניות, לפני לארס פרולאנדר משוודיה (52.79 שניות) וג'ף היוגיל בן ארצו (52.90 שניות), במשחה ל-200 מטר חופשי בתוצאה של 1:47.41 דקות, לפני מאסימיליאנו רוסולינו מאיטליה (1:48.30 דקות) ופיטר ואן דן הוחנבאנד מהולנד (1:48.65 דקות), במשחה שליחים 4x200 מטר חופשי בשיא תחרות חדש של 7:12.48 דקות, לפני הולנד (7:16.77 דקות) ובריטניה (7:17.33 דקות) ובמשחה שליחים 4x100 מטר מעורב בתוצאה של 3:37.98 דקות, לפני ארצות הברית (3:38.56 דקות) והונגריה (3:39.53 דקות). מדליות כסף במשחה ל-100 מטר חופשי בתוצאה של 49.20 שניות, אחרי אלכסנדר פופוב מרוסיה שקע שיא תחרות חדש (48.93 שניות) ופרולאנדר (49.53 שניות) ובמשחה שליחים 4x100 מטר חופשי בתוצאה של 3:16.97 דקות, אחרי ארצות הברית שקבעה שיא תחרות חדש (3:16.69 דקות) ורוסיה (3:18.45 דקות) ובמדליית ארד במשחה ל-50 מטר חופשי בתוצאה של 22.47 שניות בצוותא עם ריקארדו בוסקט מפוארטו ריקו, אחרי ביל פילקצ'וק מארצות הברית (22.29 שניות) ופופוב (22.43 שניות).
ביוגרפיה > אלוף אולימפי

באולימפיאדת סידני (2000) זכה קלים ב-4 מדליות, מהן 2 זהב ו-2 כסף. במשחה שליחים 4x100 מטר חופשי הוא זינק ראשון וקבע שיא עולם חדש 48.18 שניות ובנוסף סייע לקבוצתו לנצח ולזכות במדליית זהב בשיא עולם חדש נוסף בתוצאה של 3:13.67 דקות, לפני ארצות הברית (3:13.86 דקות) וברזיל (3:17.40 דקות). שלושה ימים לאחר מכן הוא סייע לנבחרתו לזכות במדליית זהב שנייה, במשחה שליחים 4x200 מטר חופשי בשיא עולם חדש שלישי, בפער ניכר של 5.59 שניות, לפני ארצות הברית (7:12.64 דקות) והולנד (7:12.70 דקות). התוצאה שקבע במשחה ל-200 מטר חופשי בזינוק שליחים היה 1:46.40 דקות. למחרת, הוא הגיע למשחה 100 מטר חופשי כשיאן עולם טרי, אך כוחותיו לא עמדו לו והוא סיים רק במקום הרביעי בתוצאה של 48.74 שניות, אחרי המנצח ואן דן הוחנבאנד (48.30 שניות). העייפות המשיכה לתת את אותותיה והוא זכה במדליית כסף במשחה החזק שלו 100 מטר פרפר, שבו החזיק בשיא העולם, כשקבע תוצאה של 52.18 שניות, אחרי פרולאנדר (52.00 שניות) ולפני היוגיל (52.22 שניות) שקבע בשלב חצי הגמר שיא אולימפי חדש (51.96 שניות). הוא זכה במדליית כסף נוספת במשחה שליחים, שנעל את התחרות 4x100 מטר מעורב בתוצאה של 3:35.24 דקות, אחרי ארצות הברית שקבעה שיא עולם חדש (3:33.78 דקות) ולפני גרמניה (3:35.88 דקות).
באליפות העולם בשחייה שנערכה בפוקואוקה, יפן בשנת 2001 זכה קלים בשתי מדליות זהב. במשחה שליחים 4x100 מטר חופשי בשיא תחרות חדש של 3:14.10 דקות, לפני הולנד (3:14.56 דקות) וגרמניה (3:17.52 דקות) ובמשחה שליחים 4x200 מטר חופשי בשיא עולם חדש של 7:04.66 דקות, לפני איטליה 7:10.86 דקות וארצות הברית (7:13.69 דקות). בנוסף, הוא סיים במקום ה-7 במשחה ל-100 מטר פרפר בתוצאה של 52.91 שניות, המנצח במשחה היה פרולאנדר (52.10 שניות), בשלב חצי הגמר הוא קבע את התוצאה השנייה בטיבה בשלב זה (52.50 שניות), וכן במקום ה-11 במשחה ל-50 מטר פרפר בתוצאה של 24.07 שניות.
באולימפיאדת אתונה (2004) זכה קלים במדליית כסף במשחה שליחים 4x200 מטר חופשי בתוצאה של 7:07.46 דקות, אחרי ארצות הברית (7:07.33 דקות) ולפני איטליה (7:11.83 דקות). בנוסף, הוא סיים במקום ה-6 במשחה שליחים 4x100 מטר חופשי בתוצאה של 3:15.77 דקות, אחרי המנצחת מדרום אפריקה שקבעה שיא עולם חדש (3:13.17 דקות) ובמקום ה-9 במשחה שליחים 4x100 מטר מעורב (3:39.14 דקות).
באליפות העולם בשחייה שנערכה במונטריאול, קנדה בשנת 2005 זכה קלים במדליית ארד משחה שליחים 4x100 מטר חופשי בתוצאה של 3:17.56 דקות, אחרי ארצות הברית שקבעה שיא תחרות חדש (3:13.77 דקות) וקנדה (3:16.44 דקות). בנוסף, הוא סיים במקום ה-6 במשחה שליחים 4x100 מטר מעורב בתוצאה של 3:38.13 דקות, במקום ה-11 במשחה ל-100 מטר חופשי בתוצאה של 49.32 שניות ובמקום ה-26 במשחה ל-50 מטר חפשי בתוצאה של 22.90 שניות.
באליפות העולם בשחייה שנערכה במלבורן, אוסטרליה בשנת 2007 זכה קלים במדליית זהב אחת, כששחה בשלב המוקדמות במשחה שליחים 4x100 מטר מעורב ובשלב הגמר הרביעייה האוסטרלית זכתה במקום ראשון. בנוסף, הוא סיים במקום החמישי במשחה שליחים 4x100 מטר חופשי עם קבוצתו בתוצאה של 3:15.89 דקות.
חייו האישיים

באפריל 2006, התחתן קלים עם לינדי רמה, דוגמנית לשעבר ובעלת חברת אופנה. רמה היא נסיכה מבאלי, אחיינית של מלך דנפסאר, בירת באלי, אינדונזיה. לזוג שני ילדים.
בשנת 2007 השתתף בגרסה האוסטרלית ל"רוקדים עם כוכבים", והיה ראשון המודחים.
תארים והישגים

בסך הכל קבע קלים כ-21 שיאי עולם חדשים, מהם 9 שיאים במשחים אישים ועוד 12 שיאים במשחי השליחים.
בשנת 1997 זכה קלים בתואר שחיין השנה בעולם.